అయోధ్య: బాబ్రీ మసీదు కూల్చివేతకు కరసేవకులను రెచ్చగొట్టింది తానేనని సంచలన ప్రకటన చేసిన బీజేపీ మాజీ ఎంపీ రామ్ విలాస్ వేదాంతి శనివారంనాడు ఆ విషయాన్ని పునరుద్ఘాటించారు. తన వ్యాఖ్యలను ఉపసంహరించుకునేది లేదని తెగేసి చెప్పారు. తనమీద ఎలాంటి రాజకీయ ఒత్తిళ్లు లేవని స్పష్టం చేశారు. 'రాజకీయంగా నాపై ఎలాంటి ఒత్తిళ్లు లేవు. రామాలయ నిర్మాణం కోసం పాత కట్టడాన్ని కూల్చివేయాలని కరసేవకులను ఆదేశించినట్టు చేసిన వ్యాఖ్యలకు నేను కట్టుబడి ఉన్నాను' అని వేదాంతి మీడియాకు తెలిపారు. వివాదాస్పద స్థలంలో మసీదు ఉండేదన్న వాదనను ఆయన తోసిపుచ్చారు. రామాలయ నిర్మాణానికి తాము కట్టుబడి ఉన్నామని చెప్పారు. బాబ్రీ మసీదు కూల్చివేతకు కరసేవకులను ఎల్.కె.అద్వానీ రెచ్చగొట్టలేదని, తానే కరసేవకులను రెచ్చగొట్టానని శుక్రవారంనాడు వేదాంతి సంచలన ప్రకటన చేశారు. కరసేవకులు రెచ్చపోకుండా వారిని శాంతపరచేందుకు అద్వానీ తదితరులు ప్రయత్నించినట్టు చెప్పారు. బాబ్రీ మసీదు కూల్చివేత ఘటనలో అద్వానీ, జోషి, ఉమాభారతి తదితరులపై ఉన్న కుట్ర అభియోగాలను పునరుద్ధరిస్తూ సుప్రీంకోర్టు ఇటీవల తీర్పు చెప్పిన నేపథ్యంలో వేదాంతి వ్యాఖ్యలు ప్రాధాన్యం సంతరించుకున్నాయి. కుట్ర కేసు నిందితుల్లో వేదాంతి పేరు కూడా ఉంది.
ayodhya: babri maseedu koolchivetaku karasevakulanu rechagottindi taanenani sanchalana prakatana chesina bgfa maji empy ram vilas vedaanti sanivaaramnaadu aa vishayaanni punarudghaatinchaaru. tana vyaakhyalanu upasamharinchukunedi ledani tegesi cheppaaru. tanameeda elanti rajakeeya ottillu levani spashtam chesaru. 'raajakeeyamgaa naapai elanti ottillu levu. ramalaya nirmaanam kosam paata kattadaanni koolchiveyaalani karasevakulanu aadesinchinattu chesina vyaakhyalaku nenu kattubadi unnaanu' ani vedaanti mediaku telipaaru. vivaadaaspada sthalamlo maseedu undedanna vaadananu aayana tosipuchhaaru. ramalaya nirmaanaaniki taamu kattubadi unnaamani cheppaaru. babri maseedu koolchivetaku karasevakulanu el.ke.adwani rechagottaledani, taane karasevakulanu rechchagottaanani sukravaaramnaadu vedaanti sanchalana prakatana chesaru. karasevakulu rechapokunda vaarini saantaparachenduku adwani taditarulu prayatninchinattu cheppaaru. babri maseedu koolchiveta ghatanalo adwani, joshi, umaabhaarati taditarulapai unna kutra abhiyogaalanu punaruddharistuu supreenkortu iteevala teerpu cheppina nepathyamlo vedaanti vyaakhyalu praadhaanyam santarinchukunnaayi. kutra kesu ninditullo vedaanti paeru kuudaa undi.